**1.HTML POJAM, TAGOVI?**

HTML je slraćenica od Hyper Text Markup Language, što se na srpski može prevesti kao Jezik za označavanje hiper tekstova. Hiper tekstovi su tekstovi koji pored reči sadrže i sliku, video i audio zapise. HTML je podskup jednog šireg jezika, SGML-a (Standard General Markup Language) i koristi se za definisanje izgleda  World Wide Web dokumenata (stranica) kao i za uspostavljanje veza (linkova) među dokumentima (podrazumeva se da dokument sadrži tekst, sliku, zvuk, grafiku).

HTML koristi tagove da pomoću njih ukaže pretraživaču  kako neki tekst ili slika treba da budu prikazani na ekranu. Tagovi se stavljaju unutar  <> zagrada. U većini slučajeva, tagovi se postavljaju na početak nekog dela dokumenta, a na kraju tog dela dokumenta postavlja se tag završetka.

Na primer da napravite naslov dokumenta koristite sledeći opis:

<title>Moj prvi HTML Dokument</title>

Uočite ova dva taga, <title> i </title> između kojih se nalazi tekst naslova dokumenta. Vidite da se tag završetka razlikuje od taga početka po kosoj crti (/).

HTML tagovi nisu osetljivi na velika i mala slova ( URL jeste osetljiv). U većini slučajeva (osim kod formatiranog teksta) HTML ignoriše blanko znake i prazne linije. Međutim, pogodno je da kada pišete HTML kod stavljate prazne linije zbog lakše čitljivosti kada budete želeli da ažurirate HTML kod.

**Tag HTML**

<html>  tag označava početak HTML programa (koda).

<html> tag se obično postavlja na početak dokumenta, kao prva naredba za pretraživače. Na kraju dokumenta postavlja se tag završetka </html> . Između ova dva taga nalaziće se svi ostali tagovi kao i sam sadržaj dokumenta.

**Nis**, 21.02.2023 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nemanja Cvetkovic)